## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 1/2011 (3.1.2011.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

21

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapaje ugovora o provođenju zdravstvene zaštite iz obveznog zdravstvenog osiguraja (»Narodne novine« broj 43/10., 71/10., 88/10. i 124/10.) u članku 17. stavak 1. mijenja se i glasi:

»Osnova za sklapanje ugovora o provođenju primarne zdravstvene zaštite iz djelatnosti opće/obiteljske medicine, zdravstvene zaštite predškolske djece, zdravstvene zaštite žena, stomatološke zdravstvene zaštite (polivalentne), laboratorijske dijagnostike i zdravstvene njege je ugovor o koncesiji za obavljanje javne zdravstvene službe uz odgovarajuće rješenje Ministarstva zdravstva i socijalne skrbi o odobrenju za rad.«

Članak 2.

Tablica iz članka 22. stavka 2. mijenja se i glasi:

»

|  |  |  |  |
| --- | --- | --- | --- |
| Zdravstvena djelatnost | Minimalni broj osiguranih osoba | Standardni broj osiguranih osoba | Maksimalni broj osiguranih osoba |
| 1. Opća/obiteljska medicina | 1.275 | 1.700 | 2.125 |
| 2. Zdravstvena zaštita predškolske djece | 715 | 950 | 1.190 |
| 3. Zdravstvena zaštita žena | 4.500 | 6.000 | 7.500 |
| 4. Stomatološka zdravstvena zaštita (polivalentna) | 1.650 | 2.200 | 2.750 |

«

Stavak 3. mijenja se i glasi:

»Standard u djelatnosti zdravstvene zaštite predškolske djece koji se za 50 osiguranih osoba počeo smanjivati u 2011. godini, tijekom naredne dvije godine smanjivat će se za 50 osiguranih osoba godišnje.«

Članak 3.

U članku 25. stavak 2. mijenja se i glasi:

»Prosječna ukupna stopa bolovanja, iz stavka 1. ovog članka, iskazana po tromjesečnim razdobljima tijekom godine za svaki tim, utvrđuje se u visini od 3,0% i ne uključuje bolovanja zbog komplikacija u trudnoći, bolovanja zbog priznate ozljede na radu i profesionalne bolesti.«

Članak 4.

U članku 26. stavak 2. mijenja se i glasi:

»Prosječan iznos sredstava za lijekove iz stavka 1. ovog članka za 2011. godnu iznosi:

|  |  |  |  |
| --- | --- | --- | --- |
| Djelatnost | Dobne skupine | Iznos po osiguranoj osobi | |
| M | Ž |
| Opća/obiteljska medicina i pedijatrija | 0-2 | 220,17 | 183,40 |
| 2-7 | 186,59 | 159,44 |
| 7-18 | 146,23 | 144,15 |
| 18-25 | 124,44 | 143,24 |
| 25-30 | 152,24 | 166,48 |
| 30-35 | 194,73 | 201,06 |
| 35-40 | 270,90 | 261,25 |
| 40-45 | 349,74 | 349,57 |
| 45-50 | 488,34 | 504,91 |
| 50-55 | 692,79 | 750,98 |
| 55-60 | 966,02 | 1.021,69 |
| 60-65 | 1.248,82 | 1.305,29 |
| 65-70 | 1.536,96 | 1.608,71 |
| > 70 | 1.669,71 | 1.618,16 |
| Ginekologija | > 15 |  | 25,03 |
| \* izvor podataka je evidencija Zavoda o sredstvima utrošenim za lijekove propisane na recept » | | | |

Stavak 3. mijenja se i glasi:

»Iznimno od odredbe stavka 2. ovog članka troškovi za lijekove prema sljedećim ATK šiframa: J05AB14, od L01AA01 do L04AD02, N05AE03, N05AE04, od N05AH03 do N05AH04, N05AL05, N05AX08, N07BC01 do N07BC02, N07BC51, V06CA01, od V06DX01 do V06DX03 ne uračunavaju se u prosječni iznos novčanih sredstava za lijekove koji se mogu propisati na recept.«

Članak 5.

U članku 27. stavak 3. mijenja se i glasi:

»Prosječan iznos sredstava za specijalističko-konzilijarnu zdravstvenu zaštitu po osiguranoj osobi za 2011. godinu iznosi:

|  |  |  |
| --- | --- | --- |
| Djelatnost | Dobne skupine | Iznos po osiguranoj osobi |
| Opća/obiteljska medicina | 0 – 7 | 525,44 |
| >7 – 18 | 419,40 |
| >18 – 45 | 431,23 |
| >45 – 65 | 809,84 |
| >65 | 802,92 |
| Zdravstvena zaštita predškolske djece | 0 – 7 | 501,81 |
| >7 – 14 | 419,40 |
| Zdravstvena zaštita žena | >15 | 84,11 |

«.

Članak 6.

U članku 42., 43., 44., i 45. broj: »2010.« zamjenjuje se brojem »2011.«, a riječ: »dobivenog rješenja o koncesiji« zamjenjuju se rječima: »rješenja iz članka 17. stavka 1. ove Odluke«

Članak 7.

U članku 46. stavku 1. tablica 1.5. mijenja se i glasi:

»

|  |  |  |  |
| --- | --- | --- | --- |
| Red. broj | Djelatnost | Dobna skupina | Iznos po osiguranoj osobi |
| 1. | Opća/obiteljska medicina | | |
| 1.1. | dr. med. spec. | od 0 do 4 godina | 402,93 |
|  |  | od 4 do 7 godina | 341,03 |
|  |  | od 7 do 18 godina | 143,10 |
|  |  | od 18 do 45 godina | 188,29 |
|  |  | od 45 do 65 godina | 255,53 |
|  |  | od 65 godina i stariji | 325,22 |
| 1.2. | dr. med. | od 0 do 4 godina | 387,82 |
|  |  | od 4 do 7 godina | 328,24 |
|  |  | od 7 do 18 godina | 137,93 |
|  |  | od 18 do 45 godina | 181,48 |
|  |  | od 45 do 65 godina | 246,30 |
|  |  | od 65 godina i stariji | 313,47 |
| 2. | Zdravstvena zaštita predškolske djece | od 0 do 4 godina | 402,93 |
| od 4 do 7 godina | 341,03 |
| od 7 do 14 godina | 143,10 |
| 3. | Zdravstvena zaštita žena | > 15 godina | 59,62 |
| 4. | Stomatološka zdravstvena zaštita (polivalentna) | od 0 do 3 godine | 90,20 |
| od 3 do 18 | 193,61 |
| od 18 godina i stariji | 180,41 |

«.

Članak 8.

U članku 65. u Tablici 2.2. iza šifre »PHL 17« dodaju se nove PHL šifre kako slijedi:

»

|  |  |  |  |  |  |
| --- | --- | --- | --- | --- | --- |
| Šifra | Naziv DTP-a | KRITERIJ – dijagnoza | KRITERIJ – šifra postupka | Opis | Cijena |
| PHL18 | Pregled bioptata jednog sjemenika radi IVF postupka | N46 |  | Uključuje izradu preparata, imunohistokemiju, polutanke rezove, »scoring«, mišljenje i pohranu | 1.692,20 |
| PHL19 | Pregled bioptata oba sjemenika radi IVF postupka | N46 |  | Uključuje izradu preparata, imunohistokemiju, polutanke rezove, »scoring«, mišljenje i pohranu | 2.455,60 |
|  |  |  |  |  |  |

«

Članak 9.

U članku 72. iza stavka 2. dodaju se novi stavci 3. i 4. koji glase:

»Za provođenje zdravstvene zaštite iz obveznog zdravstvenog osiguranja za slučaj priznate ozljede na radu i profesionalne bolesti osiguravaju se sredstva i način plaćanja u visini kako je to bilo utvrđeno općim aktima Hrvatskog zavoda za zdravstveno osiguranje zaštite zdravlja na radu.

Za pruženu zdravstvenu zaštitu koja je posljedica priznate ozljede na radu i profesionalne bolesti, zdravstvena ustanova, odnosno ugovorni zdravstveni radnici privatne prakse obvezni su ispostavljati Zavodu pojedinačne račune u skladu sa stavkom 1. ovog članka radi provedbe evidentiranja troškova s te osnove.«

Članak 10.

Ova Odluka stupa na snagu danom objave u »Narodnim novinama«.

Klasa: 025-04/10-01/242

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 1/2011-21